CELEX: 32013D0386
Language: el
Date: 2013-07-15 00:00:00
Title: 2013/386/ΕΕ: Απόφαση του Συμβουλίου, της 15ης Ιουλίου 2013 , για την παράταση της περιόδου εφαρμογής των κατάλληλων μέτρων που καθορίστηκαν για τη Δημοκρατία της Γουινέας με την απόφαση 2011/465/ΕΕ και για την τροποποίηση της εν λόγω απόφασης

17.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 194/8
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 15ης Ιουλίου 2013
   για την παράταση της περιόδου εφαρμογής των κατάλληλων μέτρων που καθορίστηκαν για τη Δημοκρατία της Γουινέας με την απόφαση 2011/465/ΕΕ και για την τροποποίηση της εν λόγω απόφασης
   (2013/386/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου, που υπογράφηκε στο Κοτονού, στις 23 Ιουνίου 2000 (1), όπως τροποποιήθηκε τελευταία στην Ουαγκαντούγκου, Μπουρκίνα Φάσο, στις 22 Ιουνίου 2010 (2) («η συμφωνία εταιρικής σχέσης ΑΚΕ-ΕΕ»), και ιδίως το άρθρο 96,
   Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, όσον αφορά τα ληπτέα μέτρα και τις ακολουθητέες διαδικασίες για την εφαρμογή της συμφωνίας εταιρικής σχέσης ΑΚΕ-ΕΕ (3), και ιδίως το άρθρο 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Η απόφαση 2011/465/ΕΕ (4) του Συμβουλίου θεσπίζει τα κατάλληλα μέτρα για τη Δημοκρατία της Γουινέας (εφεξής «Γουινέα») βάσει του άρθρου 96 παράγραφος 2 στοιχείο γ) της συμφωνίας εταιρικής σχέσης ΑΚΕ-ΕΕ.
            
         
               (2)
            
            
               Η εν λόγω απόφαση, όπως παρατάθηκε και τροποποιήθηκε με την απόφαση 2012/404/ΕΕ του Συμβουλίου (5), θέτει δύο προυποθέσεις για την επανάληψη της συνεργασίας με τη Γουινέα, και συγκεκριμένα, αφενός, την κατάρτιση και εφαρμογή από τις αρμόδιες αρχές λεπτομερούς χρονοδιαγράμματος για τη διεξαγωγή βουλευτικών εκλογών πριν από το τέλος του 2012 και, αφετέρου, τη διεξαγωγή ελεύθερων και διαφανών βουλευτικών εκλογών.
            
         
               (3)
            
            
               Μετά τη διαβίβαση, από τον πρόεδρο της ανεξάρτητης εθνικής εκλογικής επιτροπής της Γουινέας, του χρονοδιαγράμματος για τη διεξαγωγή εκλογών στις 12 Μαΐου 2013, το Συμβούλιο έκρινε ότι το πρώτο εξ αυτών των σημείων αναφοράς έχει επιτευχθεί.
            
         
               (4)
            
            
               Η περίοδος ισχύος της απόφασης 2011/465/ΕΕ, όπως έχει παραταθεί και τροποποιηθεί με την απόφαση 2012/404/ΕΕ, λήγει στις 19 Ιουλίου 2013.
            
         
               (5)
            
            
               Στις 13 Απριλίου 2013, ορίστηκε, με προεδρικό διάταγμα, η ημερομηνία διεξαγωγής των βουλευτικών εκλογών για τις 30 Ιουνίου 2013. Η νόμιμη προθεσμία για τη δημοσίευση, από το Ανώτατο Δικαστήριο της Γουινέας, των τελικών αποτελεσμάτων των εκλογών εκπνέει μετά τις 19 Ιουλίου 2013.
            
         
               (6)
            
            
               Είναι, επομένως, αναγκαίο να παραταθεί η περίοδος εφαρμογής των κατάλληλων μέτρων που θεσπίστηκαν με την απόφαση 2011/465/ΕΕ για μία δωδεκάμηνη περίοδο. Είναι επίσης αναγκαίο να παραταθεί, μέχρι το τέλος Οκτωβρίου του 2013, η προθεσμία που προβλέπεται για τη διεξαγωγή βουλευτικών εκλογών στη Γουινέα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 3 της απόφασης 2011/465/ΕΕ, η ημερομηνία «19 Ιουλίου 2013» αντικαθίσταται από την ημερομηνία «19 Ιουλίου 2014».
   Άρθρο 2
   Η προθεσμία για την ανάληψη από τη Γουινέα δέσμευσης για τη διεξαγωγή ελεύθερων και διαφανών βουλευτικών εκλογών, όπως ορίζεται στα κατάλληλα μέτρα του παραρτήματος της απόφασης 2011/465/ΕΕ, παρατείνεται μέχρι τις 31 Οκτωβρίου 2013.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.
   
      Βρυξέλλες, 15 Ιουλίου 2013.
      
         
            Για το Συμβούλιο
         
         
            Ο Πρόεδρος
         
         V. JUKNA
      
   
   
      (1)  ΕΕ L 317 της 15.12.2000, σ. 3.
   
      (2)  ΕΕ L 287 της 4.11.2010, σ. 3.
   
      (3)  ΕΕ L 317 της 15.12.2000, σ. 376.
   
      (4)  ΕΕ L 195 της 27.7.2011, σ. 2.
   
      (5)  ΕΕ L 188 της 18.7.2012, σ. 17.